b"\n_START_ARTICLE_\nCarrer de l'Esgl\xc3\xa9sia de Sant Just\n_START_SECTION_\nSituaci\xc3\xb3\n_START_PARAGRAPH_\nSant Just es troba a l'extrem nord-oest del municipi de Pin\xc3\xb3s, al llom de l'aplanada carena que s'aixeca entre la rasa de la Rovira, al sud i el barranc de Gangolells, al nord, a la cap\xc3\xa7alera de la riera de Llanera que s'esmuny cap a la Segarra._NEWLINE_S'hi va des del punt quilom\xc3\xa8tric 9,6 de la carretera LV-3002 del Miracle a Su(41\xc2\xb0\xc2\xa053\xe2\x80\xb2\xc2\xa046\xe2\x80\xb3\xc2\xa0N, 1\xc2\xb0\xc2\xa032\xe2\x80\xb2\xc2\xa038\xe2\x80\xb3\xc2\xa0E), on cal prendre, cap al sud, una carretera asfaltada que baixa a Sant Just en 3,1 km., despr\xc3\xa9s de passar prop de les masies del Mas i Massafreds. Est\xc3\xa0 ben senyalitzat.\n_START_SECTION_\nDescripci\xc3\xb3\n_START_PARAGRAPH_\nConstrucci\xc3\xb3 medieval modificada a partir del segle XVI i fins al segle XX. El poble de Sant Just forma un clos a red\xc3\xb3s de la pla\xc3\xa7a de l'esgl\xc3\xa9sia format per cases majorit\xc3\xa0riament deshabitades. La noblesa dels murs, els arcs de pedra ben escairada i tallada s\xc3\xb3n testimonis de l'obra medieval que avui es conserven mutilats.\n_START_SECTION_\nHist\xc3\xb2ria\n_START_PARAGRAPH_\nEl poble de Sant Just d'Ard\xc3\xa8vol depenia del castell d'Ard\xc3\xa8vol malgrat que fos relativament allunyat del centre castellar. L'esgl\xc3\xa9sia de Sant Just era l'antiga parroquial i ja era constru\xc3\xafda al segle XIII. L'obra rom\xc3\xa0nica fou substitu\xc3\xafda per l'actual  esgl\xc3\xa9sia del segle XVI per\xc3\xb2 el conjunt del poble respira encara l'ambient de fortificaci\xc3\xb3 medieval."